രണ്ടു ലക്ഷം കിലോമീറ്റര് ദേശീയ പാതകളുടെ ശൃംഖല 220 വിമാനത്താവളങ്ങളും എയര്സ്ട്രിപ്പുകളും 11 വ്യാവസായിക ഇടനാഴികളും സ്ഥാപിക്കും പ്രതിരോധ മേഖലയില് ഉത്പാദനത്തിലൂടെ ലക്ഷ്യം 1.7 ലക്ഷം കോടി 2024ലേക്ക് ചുവടുവെക്കാന് ദേശീയ മാസ്റ്റര് പ്ലാനുമായി പ്രധാനമന്ത്രി മോദി ശ്രമം വികാസ് പുരുഷന് ഇമേജ് വീണ്ടെടുക്കാന് മോദി 3.0 വരുമോ? ന്യൂഡല്ഹി: ഗുജറാത്ത് മുഖ്യമന്ത്രിയായിരുന്ന വേളയിലായിരുന്നു നരേന്ദ്ര മോദിക്ക് വികാസ്പുരുഷന് ഇമേജ് ഉണ്ടായിരുന്നത്. അന്ന് ഗുജറാത്ത് തിളങ്ങുന്ന ഇന്ത്യയായി അവതരിപ്പിച്ചുള്ള പ്രചരണമാണ് പ്രധാനമന്ത്രി പദത്തിലേക്ക് അദ്ദേഹത്തെ എത്തിച്ചത്. ഗുജറാത്തിലേക്ക വന്കിട വ്യവസായങ്ങള് കൊണ്ടുവരാന് മോദിക്കു സാധിച്ചു. ഇകതിന്റെ ഗുണഭോക്കളായി വമ്ബന് വ്യവസായികളും ഗുജറാത്തില് പിറവിയെടുത്തു. പ്രധാനമന്ത്രിയായ ശേഷം രാജ്യത്തെ അടിസ്ഥാന സൗകര്യ വിഷയത്തിലായിരുന്നു മോദി ആദ്യം ശ്രദ്ധിച്ചത്. രാജ്യത്തെ ഗ്രാമങ്ങളില് കക്കൂസുകള് നിര്മ്മിക്കാന് മുന്കൈയെടുത്തു അദ്ദേഹം. പിന്നാലെ ഗ്രാമീണര്ക്ക് ഗ്യാസ് കണക്ഷനുകള് അടക്കം കൂടുതലായി എത്തിച്ചു. സമ്ബൂര്ണ വൈദ്യുതീകരണത്തിന് വേണ്ടിയുള്ള ശ്രമങ്ങളും ഒരു വശത്തു നടക്കുന്നു. പൊതുമേഖലാ സ്ഥാപനങ്ങള് വിറ്റഴിച്ചു സര്ക്കാര് ബിസിനസു നടത്തേണ്ട കാര്യമില്ലെന്ന നിലപാടിലാണ് മോദി എത്തിച്ചേര്ന്നത്. നഷ്ടത്തിലായ എയര്ഇന്ത്യ ടാറ്റക്ക് വിട്ടു കൊടുത്തതു തന്നെ ഈ നയത്തിന്റെ തെളിവായി. എന്നാല്, അടുത്തകാലത്തായി പ്രധാനമന്ത്രി നരേന്ദ്ര മോദിയുടെ പ്രതിച്ഛായയെ മങ്ങല് ഏല്പ്പിച്ചത് സാമ്ബത്തിക രംഗത്തെ തകര്ച്ചയും കര്ഷക പ്രക്ഷോഭവുമൊക്കെയാണ്. എന്നാല്, ഇതിനെയെല്ലാം മറികടന്ന് വീണ്ടും തുടര്ഭരണം ഉറപ്പിക്കാനുള്ള നീക്കങ്ങളുമായാണ് മോദി മുന്നോട്ടു പോകുന്നത്. അതിയി സമഗ്രമായി മാസ്റ്റര്പ്ലാന് തന്നെ തയ്യാറാക്കിയിരിക്കയാണ് അദ്ദേഹം. പ്രധാന്മന്ത്രി ഗതിശക്തി പദ്ധതിയുടെ ദേശീയ മാസ്റ്റര് പ്ലാന് പ്രധാനമന്ത്രി നരേന്ദ്ര മോദി ബുധനാഴ്ച രാജ്യത്തിന് മുന്നില് അവതരിപ്പിക്കന്നതിന്റെ ലക്ഷ്യം മോദി 3.0 സര്ക്കാര് എന്ന ലക്ഷ്യത്തോടെയാണ്. രാജ്യത്ത് തീര്ത്തും ദുര്ബലമായ പ്രതിക്ഷത്തിന് ഇനിയൊരു തിരിച്ചുവരവിന് സാധ്യതയില്ലെന്ന് മോദിക്കും ബോധ്യമുണ്ട്. അതുകൊണ്ടു കൂടിയാണ് സമഗ്രമായ പദ്ധതികള് ആവിഷ്ക്കരിച്ചു വീണ്ടും കച്ചമുറുക്കുന്നത. 202425 ഓടെ ഇന്ത്യയുടെ അടിസ്ഥാന സൗകര്യങ്ങള് വിപുലപ്പെടുത്തുകയും കണക്ടിവിറ്റി ലക്ഷ്യങ്ങള് നേടുകയും ചെയ്യുന്നതിലൂടെ മൂന്നാംവട്ടവും പ്രധാനമന്ത്രി പദത്തിലേക്കുള്ള ചുവടുവെപ്പാണ് മോദി നടത്തുന്നത്. രാമക്ഷേത്രം നിര്മ്മാണം പൂര്ത്തിയാകുന്നതു ആ ഘട്ടത്തിലാകും. അണിയറയില് ഒരുങ്ങുന്നത് വമ്ബന് പദ്ധതികള് രാജ്യത്തെങ്ങും സമഗ്രമായി നടപ്പിലാക്കാന് കഴിയുന്ന സമഗ്ര പദ്ധതിയാണ് മോദി അണിയറയില് തയ്യാറാക്കുന്നത്. രണ്ടു ലക്ഷം കിലോമീറ്റര് ദേശീയ പാതകളുടെ ശൃംഖല, 16 ദശലക്ഷം ടണ് ചരക്കുകള് കൈകാര്യം ചെയ്യുന്ന ട്രെയിനുകള്, ഗ്യാസ് പൈപ്പ്ലൈന് ശൃംഖല ഇരട്ടിപ്പിച്ച് 35000 കിലോമീറ്റര് ആക്കുക, 220 വിമാനത്താവളങ്ങള്, എയര്സ്ട്രിപ്പുകള്, എയറോഡ്രോമുകള്, 11 വ്യാവസായിക ഇടനാഴികള് ഉള്പ്പെടെ വ്യവസായങ്ങള്ക്കായി 25000 ഏക്കര് പ്രദേശം, പ്രതിരോധ മേഖലയില് ഉത്പാദനത്തിലൂടെ 1.7 ലക്ഷം കോടി രൂപ വിറ്റുവരവ് കൈവരിക്കുക, 38 ഇലക്ട്രോണിക്സ് നിര്മ്മാണ ക്ലസ്റ്ററുകള്, 109 ഫാര്മ ക്ലസ്റ്ററുകള് തുടങ്ങിയവയാണ് 202425 ഓടെ പൂര്ത്തീകരിക്കാന് ലക്ഷ്യമിട്ടുള്ള പ്രധാനമന്ത്രി ഗതിശക്തി. നിര്ദ്ദിഷ്ട ദേശീയ മാസ്റ്റര് പ്ലാനില്, നിലവിലുള്ളതും പരിഗണനയിലുള്ളതുമായ എല്ലാ സാമ്ബത്തിക മേഖലകളും കരവ്യോമകടല് മാര്ഗമുള്ള ചരക്ക് നീക്കങ്ങളെ ബന്ധിപ്പിക്കുന്ന അടിസ്ഥാനസൗകര്യങ്ങള് ഒറ്റ പ്ലാറ്റ്ഫോമില് മാപ്പ് ചെയ്തിട്ടുണ്ട്. 201415 ലെ സ്ഥിതി, 202021 വരെ കൈവരിച്ച നേട്ടങ്ങള്, 202425 വരെ ആളുകളുടേയും ചരക്കിന്റെയും നീക്കങ്ങള്ക്കായുള്ള ആസൂത്രണവും ഇതില് ഉള്പ്പെടുന്നു. രാജ്യമെമ്ബാടുമുള്ള വിവിധ സാമ്ബത്തിക മേഖലകള്, അടിസ്ഥാന സൗകര്യങ്ങള്, എന്നിവയുടെ പൂര്ത്തീകരണത്തിനായുള്ള സമയക്രമം അടിസ്ഥാനമാക്കിയുള്ള സമഗ്ര മാപ്പും തയ്യാറായിട്ടുണ്ടെന്ന് ഗതിശക്തി പദ്ധതിയുമായി ബന്ധപ്പെട്ട ഉദ്യോഗസ്ഥനെ ഉദ്ധരിച്ച് ന്യൂസ് 18 റിപ്പോര്ട്ട് ചെയ്തു. തയ്യാറായ ദേശീയ മാസ്റ്റര് പ്ലാനില് 16 കേന്ദ്ര വകുപ്പുകള് ഭാഗമായിട്ടുണ്ട്. മാസ്റ്റര് പ്ലാനില് ഏതെങ്കിലും മാറ്റങ്ങള് അംഗീകരിക്കുന്നതിനായി സര്ക്കാര് ഈ വകുപ്പുകളുടെയെല്ലാം ഒരു സമിതി EGoS ക്യാബിനറ്റ് സെക്രട്ടറിയുടെ അധ്യക്ഷതയില് രൂപീകരിക്കും. നിര്ദേശങ്ങള് ഏകീകരിക്കുന്നതിനും ആസൂത്രണത്തിനും സംയോജനത്തിനും മുതിര്ന്ന ഉദ്യോഗസ്ഥരുടെ ഒരു സംയോജിത മള്ട്ടിമോഡല് നെറ്റ്വര്ക്ക് ആസൂത്രണ ഗ്രൂപ്പ് എന്പിജി മേല്നോട്ടം വഹിക്കും. മാസ്റ്റര് പ്ലാനിന് പുറത്തുള്ള 500 കോടിയുടെ അടിസ്ഥാന സൗകര്യ ശൃംഖലകളുടെ പദ്ധതികളുടെ പരിശോധനയും എന്പിജി നിര്വഹിക്കും. എല്ലാം അതിവേഗത്തിലാക്കാന് മാസ്റ്റര്പ്ലാന് 2024 ലക്ഷ്യമാക്കി അതിവേഗത്തിലേക്കാന് സമഗ്രമായ പദ്ധതി തന്നെ മോദി സര്ക്കാറിനുണ്ട്. എല്ലാ അടിസ്ഥാന സൗകര്യ മന്ത്രാലയങ്ങളും മാസ്റ്റര് പ്ലാന് ലക്ഷ്യത്തിനായി പ്രവര്ത്തിക്കും. രണ്ടു ലക്ഷം കിലോമീറ്റര് ദേശീപാത, 5,590 കിലോമീറ്റര് നാല് അല്ലെങ്കില് ആറ് വരി പാതകളുള്ള തീരദേശ ഹൈവേ, വടക്കുകിഴക്കന് സംസ്ഥാനങ്ങളിലെ എല്ലാ തലസ്ഥാനങ്ങളേയും നാലുവരിയുള്ള ദേശീയ പാതകളുമായോ ടു ടു ലൈന് ദേശീയ പാതകളുമായോ ബന്ധിപ്പിക്കും. തുടങ്ങിയവയാണ് റോഡ് ഗതാഗതദേശീയപാത മന്ത്രാലയം ലക്ഷ്യംവെക്കുന്നത്. റെയില്വേയെ സംബന്ധിച്ച് 202425 ഓടെ 1600 ദശലക്ഷം ടണ് ചരക്ക് കൈകാര്യം ചെയ്യുക എന്നതാണ് ലക്ഷ്യം. 2020ല് 1210 ദശലക്ഷം ടണ് ചരക്കാണ് റെയില്വേ കൈകാര്യം ചെയ്തത്. അധിക പാതകള് പൂര്ത്തിയാക്കി രണ്ട് ചരക്ക് ഇടനാഴികള് ഉഎഇ നടപ്പിലാക്കിക്കൊണ്ട് റെയില്വേ ശൃംഖലയുടെ 51 ഞെരുക്കം ഒഴിവാക്കുക എന്നതാണ് മറ്റൊരു ലക്ഷ്യം. കൂടാതെ പൊതുസ്വകാര്യ പങ്കാളിത്തത്തോടെ നിര്മ്മിക്കുന്ന 4,000 കി.മീ കിഴക്ക്പടിഞ്ഞാറ്, വടക്ക്തെക്ക്, കിഴക്കന് തീരത്തെ ഇടനാഴികള്ക്കായി വിശദമായ പദ്ധതി റിപ്പോര്ട്ടുകള് തയ്യാറാക്കേണ്ടതുണ്ട്. മൊത്തം വിമാനത്താവളങ്ങള് 220 ആക്കി നിലവിലുള്ള സൗകര്യങ്ങള് ഇരട്ടിയാക്കുക എന്നതാണ് വ്യോമയാന മന്ത്രാലയത്തിന് മുന്നിലുള്ള ലക്ഷ്യം. ഹെലിപാഡുകളും ജല എയറോഡ്രോമുകളും ഇതില് ഉള്പ്പെടും. 2025 ആകുമ്ബോഴേക്കും അധികമായി ഇത്തരത്തിലുള്ള 109 സൗകര്യങ്ങളാണ് പദ്ധതിയിലുള്ളത്. പ്രതിവര്ഷം 1282 ദശലക്ഷം മെട്രിക് ടണ് ചരക്ക് നീക്ക പ്രാപ്തിയാണ് 2020ലുള്ളത്. ഇത് 1759 ദശലക്ഷം മെട്രിക് ടണ് ചരക്ക് നീക്കമാണ് ഷിപ്പിങ് മന്ത്രാലയം ലക്ഷ്യംവെക്കുന്നതെന്നാണ് മാസ്റ്റര് പ്ലാനിലുള്ളത്. എല്ലാ ദേശീയ ജലപാതകളിലെയും ചരക്ക് നീക്കം 74 ദശലക്ഷം മെട്രിക് ടണ്ണില് നിന്ന് 95 ദശലക്ഷം മെട്രിക് ടണ്ണായും ഗംഗാനദിയിലെ ചരക്ക് നീക്കം ഒമ്ബത് ദശലക്ഷം മെട്രിക് ടണ്ണില് നിന്ന് 29 ദശലക്ഷം മെട്രിക് ടണ്ണായും ഉയര്ത്തും. ഇന്ത്യബംഗ്ലാദേശ് പ്രോട്ടോക്കോള് വഴി വാരാണസിക്കും സദിയയ്ക്കും ഇടയില്, ബദര്പൂര്, കരിംഗഞ്ച് എന്നിവിടങ്ങളിലെ കപ്പലുകളുടെ വര്ഷാവസാന നീക്കം ഉറപ്പാക്കുകയാണ് പദ്ധതിയുടെ ലക്ഷ്യം. ഗ്യാസ് പൈപ്പ് ലൈന് ശൃംഖല ഇരട്ടിയാക്കി 34500 കിലോമീറ്ററിലെത്തിക്കും. ഇതിന്റെ ഭാഗമായി വ്യാവസായ ആവശ്യങ്ങളേയും വിതരണ കേന്ദ്രങ്ങളെയും ബന്ധിപ്പിക്കുന്ന 17,000 കിലോമീറ്റര് നീളമുള്ള ട്രങ്ക് പൈപ്പ്ലൈന് അധികമായി നിര്മ്മിക്കും. 2027 ആകുമ്ബോഴേക്കും എല്ലാ സംസ്ഥാനങ്ങളേയും ബന്ധിപ്പിക്കുന്ന ട്രങ്ക് പ്രകൃതിവാതക പൈപ്പ്ലൈന് ശൃംഖലയാണ് ലക്ഷ്യത്തിലുള്ളത്. 202425 ഓടെ മൊത്തം വിതരണ ശൃംഖല 4.52 ലക്ഷം സര്ക്യൂട്ട് കിലോമീറ്ററാണ് ലക്ഷ്യമിടുന്നത്. പുനരുപയോഗിക്കുന്ന ഊര്ജ ശേഷി 87.7 ജിഗാവാട്ടില് നിന്ന് 225 ജിഗാവാട്ടായി ഉയര്ത്തും. രാജ്യത്തെ മൊത്തം ഊര്ജ ഉപയോഗത്തിന്റെ 35 ശതമാനം ഇതിലൂടെ നിര്മ്മിക്കാമെന്നാണ് ലക്ഷ്യം. 2024 ഓടെ 35 ലക്ഷം കിലോമീറ്റര് ഒപ്റ്റിക്കല് ഫൈബര് നെറ്റ് വര്ക്ക് സ്ഥാപിക്കാനാണ് ടെലികമ്മ്യൂണിക്കേഷന് മന്ത്രാലയം ലക്ഷ്യമിടുന്നത്. രാമക്ഷേത്രവും അതിവേഗം ഒരുങ്ങുന്നു അയോധ്യയില് രാമക്ഷേത്രം നിര്മ്മിക്കുന്നിടത്തെ ഒന്നാംഘട്ട നിര്മ്മാണ പ്രവര്ത്തനങ്ങള് ഭൂരിഭാഗവും പൂര്ത്തിയായി. നിര്മ്മാണ പ്രവര്ത്തനങ്ങള് സമയപരിധിക്കുള്ളില് പൂര്ത്തിയാക്കുമെന്നും 2024 ലോക്സഭാ തിരഞ്ഞെടുപ്പിന് മുന്പ് ക്ഷേത്രം വിശ്വാസികള്ക്കായി തുറന്നുകൊടുക്കുമെന്ന് ട്രസ്റ്റ് അറിയിച്ചു. വികസനവും ഹിന്ദുത്വവും ഒരുപോലെയാകും ബിജെപി പയറ്റാന് ഒരുങ്ങുന്നത് എന്നതിന്റെ സൂചനകളാണ് പുറത്തുവരുന്നത്. കഴിഞ്ഞ വര്ഷം ഓഗസ്റ്റ് അഞ്ചിനാണ് നിര്മ്മാണ പ്രവര്ത്തനങ്ങള് ആരംഭിച്ചത്. പ്രധാനമന്ത്രി നരേന്ദ്ര മോദി ആയിരുന്നു ശിലാസ്ഥാപനം നിര്വഹിച്ചത്. 2023 ഡിസംബറോടെ നിര്മ്മാണം പൂര്ത്തിയാകുമെന്നാണ് കരുതുന്നത്. മൂന്നുനിലയായി നിര്മ്മിക്കുന്ന ക്ഷേത്രത്തിന്റെ അടിത്തറയ്ക്ക് ബലം ഉറപ്പാക്കാന് 47 അട്ടി കോണ്ക്രീറ്റ് ഇട്ടിട്ടുണ്ടെന്ന് നിര്മ്മാണച്ചുമതല വഹിക്കുന്നവര് പറഞ്ഞു. ശിലാസ്ഥാപന ചടങ്ങിനു ശേഷം, ഇളകിയ മണ്ണും മാലിന്യങ്ങളും നീക്കം ചെയ്യാന് നാല്പ്പതടി ആഴത്തില് കുഴിച്ചെന്നും നിലം ഉറപ്പിച്ചതിനു ശേഷമാണ് കോണ്ക്രീറ്റ് ഇട്ടതെന്ന് എല് ആന്ഡ് ടി പ്രോജക്ട് മാനേജര് ബിനോദ് മെഹ്ത വ്യക്തമാക്കി. ഒരടി ഉയരത്തിലാണ് കോണ്ക്രീറ്റിന്റെ ഓരോ അട്ടിയും ഇട്ടിരിക്കുന്നത്. അസ്ഥിവാരത്തിന് അറുപതടി ഉയരമുണ്ടാകുമെന്നും അദ്ദേഹം കൂട്ടിച്ചേര്ത്തു. ഏകദേശം നാലുലക്ഷം ഘനയടി കല്ലും രാജസ്ഥാനില്നിന്നുള്ള മാര്ബിളുമാണ് ക്ഷേത്ര നിര്മ്മാണത്തിന് ഉപയോഗിക്കുക. 161 അടിയാണ് ക്ഷേത്രത്തിന് ഉയരമുണ്ടാവുക. 360ഃ235 അടി വലിപ്പമുള്ള ക്ഷേത്രത്തിന്റെ ഗ്രൗണ്ട് ഫ്ളോറില് 160 സ്തൂപങ്ങളുണ്ടാകും. ഒന്നാംനിലയില് 132 സ്തൂപങ്ങളും രണ്ടാംനിലയില് 74 സ്തൂപങ്ങളുമുണ്ടാകും. അഞ്ച് മണ്ഡപങ്ങളും ക്ഷേത്രത്തിലുണ്ടാകും. Stories you may Like